[{"text_idx": "#000002", "text": "Nekazaritzako elikagaien hondakinen kudeaketan sortzen den amonioa asimilatzeko gai den mikroalga bat"}, {"text_idx": "#000004", "text": "Nekazaritzako elikagaien hondakinen deskonposizio prozesuak, oxigenorik gabeko baldintzetan, nitrogeno amoniakal eduki handiko efluenteak sortzen ditu, zehazki 2-5 gramo litroko. Hondakin hori erruz sortzen da abeltzaintzako ustiategietan biogas plantetan, beste instalazio batzuen artean. Ondorioz, funtsezkoa da hori kudeatzeko metodo egokiak aurkitzea, amoniakoa ez dadin bolatilizatu edo akuifero eta azalerako uretara joan ez dadin."}, {"text_idx": "#000005", "text": "Chlamydomonas acidophila mikroalgak ezaugarri egokiak ditu nekazaritzako elikagaien hondakinen deskonposiziotik datorren likidoaren %50era arte duen ingurune batean hazteko eta ugaltzeko, NEIKER-Tecnaliako ikertzaileek egiaztatu ahal izan dutenez. Horren hazkuntzak eskaintzen duen onura nagusia da oso ingurune azidoetan garatzeko ahalmena duela (pH 2-3), eta oso tolerantzia handia duela metal astunen presentziarekiko eta karga organiko handiekiko."}, {"text_idx": "#000006", "text": "Ingurumenari egiten dion ekarpenaz gain, nitrogeno amoniakala xurgatzeko duen ahalmenagatik, luteina sortzeko ahalmen handia ere badu; hori antioxidatzaile indartsua da, zelula eta ehunen narriadura eta oxidazioa atzeratzen laguntzen duena eta, aldi berean, organismoa erradikal libreen erasotik babesten du eta hainbat tratamendu terapeutikotan erabiltzen da. Kontsumo egokiaren bitartez, ikusmena hobetu egiten da, begi lausoaren progresioa galarazten du eta, gainera, karotenoide kopuru handia metatzen du \u2013pigmentu organikoak\u2013, elikagaien industrian interes komertzial handia dutenak."}, {"text_idx": "#000008", "text": "Produktu eta aplikazio berrien iturri\nMikroalgek mikroorganismoen multzo heterogeneo bat osatzen dute, imajinatu daitezkeen elikagai guztietan banatzen direnak, fotosintetikoak izateko ezaugarri komunarekin. Organismo horiek funtsezko rola jokatzen dute ekologia globalean, planetako karbonoaren %50 inguru finkatzearen erantzuleak direlako. Fotosintesiaren bitartez, eguzki energia baliatzen dute atmosferatik karbono dioxidoa harrapatzen dute, karbono organiko bihurtzeko."}]